|  |  |
| --- | --- |
|  | **2.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. szeptember 10. napján tartandó rendkívüli testületi ülésére |
|  |
| Előterjesztő megnevezése:  | Markót Imre polgármester |
| Iktatószám:  | 2-184/2015. F-1. |
| Tárgy:  | **Előterjesztés az 5200 Törökszentmiklós, Ipar út 2. szám alatti Inkubátorház 2-es és 3-as számú műhelyét bérlő Molnár Istvánné egyéni vállalkozó bérlő státuszának megváltoztatására** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | **1 db** **határozat tervezet** |
| Készítette: | Kovács Béla Intézményvezető Szilágyi Annamária Vagyongazdálkodási ügyintéző |
| Véleményezésre megküldve:  | a Képviselő-testület **Pénzügyi és Városfejlesztési Bizottsága** részére. |
| Törvényességi véleményezésre bemutatva: | 2015. szeptember 04.  |

**Tisztelt Képviselő-testület!**

Az **M és D varroda képviseletében Molnár Istvánné egyéni vállalkozó, 5200 Törökszentmiklós, Szent László utca 28. szám alatti lakos, 2014. július 1-től 2017. június 30-ig tartó** bérleti szerződést kötött az Önkormányzati tulajdonban lévő 5200 Törökszentmiklós, Ipar utca 2. szám alatt található Inkubátorház 2-es és 3-as számú műhelyeire.

**Bérlő 2015. augusztus 25. napján kelt írásos megkeresésben** jelezte, hogy vállalkozása cégformáját megváltoztatta és a továbbiakban az egyéni vállalkozást Korlátolt Felelősségű Társaságban (Kft) folytatja. A Kft. neve: **Miller`s Family Business Ipari és Szolgáltató Korlátolt Felelősségű Társaság,** változatlan székhellyel.

A változás miatt bérlő kéri, hogy a bérleti szerződésben a bérlő nevét a fenti Kft. nevére módosítsuk. Tekintettel arra, hogy a szerződés többi pontja változatlanul érvényes, az Önkormányzat vagyonáról és a vagyongazdálkodás szabályairól szóló 30/2004. (VI.25.) számú rendelet 29. § (1) bekezdése alapján, közvetlen bérlő kijelölés esetén a Képviselő-testület dönt.

*„II. Cím Nem lakás céljára szolgáló helyiségek bérbeadása 29. § (1) Nem lakás céljára szolgáló helyiségek bérbeadása – a (2) bekezdés szerinti kivétellel – pályázattal és közvetlen bérlőkijelöléssel történik. Pályáztatás esetén a Pénzügyi és Városfejlesztési Bizottság, közvetlen bérlőkijelölés esetén a Képviselő-testület dönt.”*

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Törökszentmiklós, 2015. szeptember 4.**

 **Markót Imre**

 **polgármester**

**…../2015. ( ) Kt.**

**H a t á r o z a t:**

**Törökszentmiklós, Ipar utca 2. szám alatt található Inkubátorház 2-es és 3-as számú műhelyének bérlő névváltoztatásáról**

Törökszentmiklós Városi Önkormányzat Képviselő-testülete az Önkormányzat vagyonáról és a vagyongazdálkodás szabályairól szóló 30/2004. (VI.25.) számú rendelet 29. § (1) bekezdésében kapott felhatalmazás alapján az **5200 Törökszentmiklós, Ipar utca 2. szám alatt található Inkubátor ház 2-es és 3-as számú műhelyének** bérlője **Molnár Istvánné** (5200 Törökszentmiklós, Szent László utca 28.) helyébe, a **Miller`s Family Business Ipari és Szolgáltató Korlátolt Felelősségű Társaságot** (Székhelye: 5200 Törökszentmiklós, Szent László utca 28.) jelöli ki bérlőnek.

Felelős:Kovács Béla intézményvezető

Határidő: 2015. szeptember 30.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Városellátó Szolgálat
4. Közpénzügyi Osztály
5. Molnár Istvánné
6. Irattár